CELEX: C2005/330/60
Language: sk
Date: 2005-12-24 00:00:00
Title: Vec T-391/05: Žaloba podaná  24. októbra 2005  – Komisia/Reagecon Diagnostics

24.12.2005   
            
            
               SK
            
            
               Úradný vestník Európskej únie
            
            
               C 330/25
            
         Žaloba podaná 24. októbra 2005 – Komisia/Reagecon Diagnostics
   (Vec T-391/05)
   (2005/C 330/60)
   Jazyk konania: angličtina
   Účastníci konania
   
      Žalobkyňa: Komisia Európskych spoločenstiev (v zastúpení: L. Flynn, splnomocnený zástupca)
   
      Žalovaný: Reagecon Diagnostics Ltd
   Návrhy žalobkyne
   
               —
            
            
               Zaviazať žalovaného, aby Komisii nahradil:
               
                           —
                        
                        
                           
                                       a)
                                    
                                    
                                       sumu 169 658,65 eur (stošesťdesiatdeväťtisícšesťstopäťdesiatosem eur a šesťdesiatpäť centov) zodpovedajúcu sume 161 953,99 eur ako dlžnej sume a 7 704,66 eur ako úrokom z omeškania od 21. októbra 2005 pri sadzbe 5,53 %;
                                    
                                 
                     
                           —
                        
                        
                           
                                       b)
                                    
                                    
                                       sumu 24 53714 eur za deň ako úroku pri sadzbe 5,53 % od 16. novembra 2005 až do úplného splatenia dlhu;
                                    
                                 
                     
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Európske spoločenstvá zatupované Európskou komisiou uzavreli so žalovaným zmluvu č. MAS3-CT-1998-0177 v rámci špeciálneho programu pre výskum a technologický vývoj vrátane názorného predvedenia v oblasti oceánológie a technológie známeho ako „program MAST III“ (1). Zmluva sa týkala realizácie projektu súčinného výskumu s názvom „Vývoj a testovanie systému monitoringu a kontroly celkovej hladiny dusíka v morskej vode prostredníctvom nových selektívnych iónových elektród“, ktorý mal trvať 24 mesiacov od 1. decembra 1998.
   V zmysle zmluvy sa mala Komisia finančne podieľať na dotknutom projekte a 1. decembra 1998 bola žalovanému vyplatená záloha vo výške 268 000 ECU. Dňa 6. septembra 2000 bola uskutočnená ďalšia predbežná platba. Celkovo teda Komisia zaplatila 402 417 eur.
   Komisia podrobila 24. a 25. septembra zmluvu auditu. Záverom auditu bolo, že príspevok Komisie v tom čase presiahol 50 % nákladov na projekt. Odhalil tiež, že výkaz nákladov predložený iným účastníkom na projekte bol v rozpore s pravidlami podpísaný žalovaným.
   Žalovaný predložil 25. januára 2002 dodatočné výkazy nákladov pre obdobie od 1. decembra 1999 do 30. novembra 2000.
   Komisia vykonala dve nezávislé technické kontroly projektu a korešpondovala so žalovaným o zisteniach auditu a oboch uvedených kontrol, ako aj o otázkach, ktoré vyvolali. Následne Komisia vystavila žalovanému ťarchopis a žiadala vrátenie sumy 161 953,99 eur zodpovedajúcej rozdielu medzi celkovou sumou 240 463,01 prijatou Komisiou a celkovou sumou, ktorú Komisia vyplatila žalovanému.
   Komisia sa touto žalobou domáha vrátenia uvedenej sumy spolu s úrokmi v súlade s írskym právom, ktoré sa na túto zmluvu uplatňuje.
   
      (1)  Rozhodnutie Rady č. 94/804/ES z 23. novembra 1994, Ú. v. ES L 334 s. 59.